pythainlp/thaigov-v2-corpus-22032023 huggingface dataset:
วันจันทร์ที่ 14 พฤศจิกายน 2565
​กระทรวงเกษตรฯ มอบประกาศนียบัตร และเข็มวิทยฐานะ แก่ผู้ผ่านการฝึกอบรมของนักบริหารการเกษตรและสหกรณ์ ประจำปีงบประมาณ 2565
​กระทรวงเกษตรฯ มอบประกาศนียบัตร และเข็มวิทยฐานะ แก่ผู้ผ่านการฝึกอบรมของนักบริหารการเกษตรและสหกรณ์ ประจำปีงบประมาณ 2565
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานในพิธีมอบประกาศนียบัตร เข็มวิทยฐานะเกษตราภิภัทร เข็มวิทยฐานะเกษตราธิปัตย์ และเข็มวิทยฐานะเกษตราภิบาล สำหรับผู้ผ่านการฝึกอบรมหลักสูตรนักบริหารระดับสูงกระทรวงเกษตรและสหกรณ์ หลักสูตรนักบริหารการพัฒนาการเกษตรและสหกรณ์ระดับสูง และระดับกลาง รวม 8 รุ่น ณ ห้องมัฆวานรังสรรค์ สโมสรทหารบก กรุงเทพฯ ว่า กระทรวงเกษตรและสหกรณ์ ได้มีการฝึกอบรม เพื่อพัฒนาศักยภาพบุคลากรในระดับผู้บริหารของกระทรวงเกษตรและสหกรณ์ ได้บูรณาการความรอบรู้ในมิติของวิชาการ การทำงานสังคมและชีวิต ตลอดจนสร้างภาวะผู้นำ และมุมมองความคิดของนักบริหารยุคใหม่ เพื่อเตรียมก้าวขึ้นสู่การเป็นนักบริหารระดับสูงของกระทรวงเกษตรฯ โดยจะส่งผลให้เกิดผลสัมฤทธิ์ที่ดีต่อระบบบริหารจัดการในระดับ กรม กองต่าง ๆ และสามารถพัฒนาภารกิจในภาคการเกษตรให้ประสบความสำเร็จทั้งในปัจจุบันและอนาคต
“การขับเคลื่อนนโยบาย และบทบาทของผู้บริหารของกระทรวงเกษตรฯ ควรต้องมีการพัฒนา รับรู้ และให้เกิดความเข้าใจในนโยบายของรัฐบาล ของกระทรวงเกษตรฯ และขับเคลื่อนนโยบายสู่บทบาทภารกิจของหน่วยงานได้อย่างชัดเจน มีความเชี่ยวชาญในงานที่รับผิดชอบ และเข้าใจบทบาทภาวะผู้นำยุคใหม่ หลักการบริหาร การวางแผน การนำเสนอ ประชาสัมพันธ์ การบริการที่ดี การพัฒนาบุคลิกภาพและการมีจิตสำนึกการเป็นข้าราชการที่ดี รวมไปถึงการพัฒนาบุคลากรในสังกัดให้มีอุดมการณ์และมีจิตสำนึกการเป็นข้าราชการที่ดี” ดร.เฉลิมชัย กล่าว
ด้าน นายประยูร อินสกุล ปลัดกระทรวงเกษตรและสหกรณ์ กล่าวเพิ่มเติมว่า กระทรวงเกษตรและสหกรณ์
โดยสถาบันเกษตราธิการ ได้ดำเนินการจัดฝึกอบรมหลักสูตรนักบริหารของกระทรวงเกษตรและสหกรณ์มาอย่างต่อเนื่อง เพื่อพัฒนาสมรรถนะการเป็นผู้นำด้านการบริหารที่สำคัญให้แก่ผู้ที่จะก้าวสู่ตำแหน่งผู้บริหารระดับสูงขึ้น
และตามพระราชบัญญัติระเบียบข้าราชการพลเรือน พ.ศ.2551 มาตรา 72 กำหนดให้ส่วนราชการมีหน้าที่ดำเนินการ ให้มีการเพิ่มพูนประสิทธิภาพ และเสริมสร้างแรงจูงใจแก่ข้าราชการพลเรือนสามัญ เพื่อให้ข้าราชการพลเรือนสามัญ
มีคุณภาพ คุณธรรม จริยธรรม คุณภาพชีวิต มีขวัญและกำลังใจในการปฏิบัติราชการให้เกิดผลสัมฤทธิ์ต่อภารกิจของรัฐฯ
ทั้งนี้ ในปีงบประมาณ 2565 สถาบันเกษตราธิการ ดำเนินการจัดฝึกอบรมหลักสูตร นักบริหารของกระทรวงเกษตรฯ จำนวน 8 รุ่น มีผู้ผ่านการฝึกอบรมจากทุกหน่วยงาน ซึ่งเป็นกลุ่มผู้นำการเปลี่ยนแปลงที่สำคัญ รวมถึงข้าราชการจากต่างกระทรวง กล่าวคือ หลักสูตรนักบริหารระดับสูง กระทรวงเกษตรและสหกรณ์ รุ่นที่ 5 (นบส.กษ.) จำนวน 48 คน หลักสูตรนักบริหารหารพัฒนาการเกษตรและสหกรณ์ระดับสูง (นบส.) รุ่นที่ 80 – 82 จำนวน 396 คน และหลักสูตรนักบริหารหารพัฒนาการเกษตรและสหกรณ์ ระดับกลาสง (นบก.) รุ่นที่ 100 – 103 จำนวน 564 คน รวมผู้ผ่านการอบรมทั้งสิ้น 1,008 คน
วันจันทร์ที่ 14 พฤศจิกายน 2565
ดีอีเอส ร่วมพิธีทอดผ้าป่า น้อมเกล้าฯ ถวายพระราชกุศลแด่ ร.9 เนื่องในวันคล้ายวันสวรรคต
ดีอีเอส ร่วมพิธีทอดผ้าป่า น้อมเกล้าฯ ถวายพระราชกุศลแด่ ร.9 เนื่องในวันคล้ายวันสวรรคต
วันนี้(14พ.ย.65)เวลา09:00น.นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)เป็นประธานในพิธีทอดผ้าป่าเพื่อน้อมเกล้าน้อมกระหม่อมถวายพระราชกุศลแด่พระบาทสมเด็จพระบรมชนกาธิเบศรมหาภูมิพลอดลุยเดชมหาราชบรมนาถบพิตรเนื่องในวันคล้ายวันสวรรคตและสมทบทุนโครงการทุนเล่าเรียนหลวงสำหรับพระสงฆ์ไทยซึ่งพระบาทสมเด็จพระเจ้าอยู่หัวทรงพระกรุณาโปรดเกล้าพระราชทานผ้าไตรประกอบพิธีทอดผ้าป่าพร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)และผู้บริหารข้าราชการพนักงานในสังกัดกระทรวงฯ เข้าร่วมในพิธีณอุโบสถวัดสีกัน(พุทธสยาม)แขวงสีกันเขตดอนเมืองกรุงเทพมหานคร
***************
วันจันทร์ที่ 14 พฤศจิกายน 2565
ปลัดกระทรวงวัฒนธรรม ร่วมบริจาคโลหิตในกิจกรรมจิตอาสาบริจาคโลหิต "ให้โลหิต ให้ชีวิต 1 คนให้ หลายคนรับ" แก่โรงพยาบาลศิริราช
ปลัดกระทรวงวัฒนธรรม ร่วมบริจาคโลหิตในกิจกรรมจิตอาสาบริจาคโลหิต "ให้โลหิต ให้ชีวิต 1 คนให้ หลายคนรับ" แก่โรงพยาบาลศิริราช
ปลัดกระทรวงวัฒนธรรม ร่วมบริจาคโลหิตในกิจกรรมจิตอาสาบริจาคโลหิต "ให้โลหิต ให้ชีวิต 1 คนให้ หลายคนรับ" แก่โรงพยาบาลศิริราช
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม ร่วมบริจาคโลหิตในกิจกรรมจิตอาสาบริจาคโลหิต "ให้โลหิต ให้ชีวิต 1 คนให้ หลายคนรับ" แก่โรงพยาบาลศิริราช โดยมีนางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม ผู้บริหารกระทรวงวัฒนธรรม ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องแถลงข่าว ชั้น 1 อาคารวัฒนธรรมวิศิษฏ์ กระทรวงวัฒนธรรม
ทั้งนี้ กิจกรรมดังกล่าว ทางกระทรวงวัฒนธรรม รับทราบว่าธนาคารเลือดของโรงพยาบาลศิริราชเหลือจำนวนน้อยจนเกรงว่าจะไม่เพียงพอต่อการรักษาประชาชน จึงได้เชิญชวนเจ้าหน้าที่กระทรวงวัฒนธรรม ร่วมบริจาคโลหิตโดยพร้อมเพรียงกัน
วันจันทร์ที่ 14 พฤศจิกายน 2565
อนุมัติถอนร่างกฎกระทรวงการได้มาซึ่งที่ดินของคนต่างด้าวศักยภาพสูง
วันเสาร์ที่ 12 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลรับฟังความเห็นและข้อสังเกตจากประชาชนหลายฝ่าย
โดยอนุมัติให้กระทรวงมหาดไทยถอนร่างกฎกระทรวงการได้มาซึ่งที่ดินเพื่อใช้เป็นที่อยู่อาศัยของคนต่าง
ด้าวตามมาตรการกระตุ้นเศรษฐกิจและการลงทุนโดยดึงดูดคนต่างด้าวที่มีศักยภาพสูงสู่ประเทศไทย พ.ศ. ...
ซึ่งอยู่ระหว่างการตรวจพิจารณาของสำนักงานคณะกรรมการกฤษฎีกา เพื่อนำไปศึกษาเพิ่มเติม
วิเคราะห์ผลกระทบ ให้รอบคอบครบถ้วน ครอบคลุมผู้มีส่วนเกี่ยวข้องอย่างรอบด้าน
รวมถึงรับฟังความคิดเห็นจากประชาชนเพื่อพิจารณาถึงข้อดีข้อเสียที่จะส่งผลกระทบต่อเศรษฐกิจและสังคม
เพื่อให้ร่างกฎกระทรวงมีผลในการเพิ่มขีดความสามารถในการแข่งขันและเป็นประโยชน์สูงสุดต่อประเทศชาติแ
ละประชาชนได้อย่างแท้จริง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 14 พฤศจิกายน 2565
ปรับปรุงระเบียบว่าด้วยการรับของขวัญของเจ้าหน้าที่รัฐ
วันพฤหัสบดีที่ 10 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมกลไกการป้องกันทุจริตและประพฤติมิชอบของเจ้าหน้าที่รัฐ
โดยเห็นชอบหลักการร่างระเบียบสำนักนายกรัฐมนตรีว่าด้วยการให้หรือรับของขวัญของเจ้าหน้าที่รัฐ เช่น
ปรับปรุงนิยามคำว่าของขวัญ ให้รวมถึงประโยชน์อื่นใดที่อาจคำนวณเป็นเงินได้
ไม่ให้เจ้าหน้าที่รัฐให้ของขวัญแก่ผู้บังคับบัญชาหรือบุคคลในครอบครัวผู้บังคับบัญชา
เว้นแต่เป็นการให้ตามปกติประเพณีนิยมมูลค่าไม่เกิน 3,000 บาท
กำหนดให้ใช้วิธีการอื่นในการแสดงความยินดี แสดงความขอบคุณ แสดงความเสียใจ แสดงการต้อนรับ
หรือกรณีอื่น ๆ ในโอกาสต่าง ๆ แทนการให้ของขวัญ เช่น การใช้บัตรอวยพร การลงนามในสมุดอวยพร
การสื่อสารผ่านช่องทางอิเล็กทรอนิกส์โดยให้หน่วยงานมีหน้าที่ดูแลและให้คำแนะนำแก่เจ้าหน้าที่ในการปฏิบัติตามระเบียบนี้
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 14 พฤศจิกายน 2565
รฟท. และกองบัญชาการตำรวจสอบสวนกลาง ลงนามบันทึกความเข้าใจ ว่าด้วยการแก้ไขปัญหาอาชญากรรมในเขตระบบรถไฟ
ยกระดับมาตรฐานดูแลความปลอดภัย ป้องกันอาชญากรรมในเขตรถไฟทั่วประเทศ
เมื่อวันที่ 14 พฤศจิกายน 2565 เวลา 10.00 น. ณ การรถไฟแห่งประเทศไทย (รฟท.) กระทรวงคมนาคม นายนิรุฒ มณีพันธ์ ผู้ว่าการรถไฟแห่งประเทศไทย และพลตำรวจโท จิรภพ ภูริเดช ผู้บัญชาการตำรวจสอบสวนกลาง ได้ลงนามบันทึกความเข้าใจ ว่าด้วยการแก้ไขปัญหาอาชญากรรมในเขตระบบรถไฟ ระหว่างการรถไฟแห่งประเทศไทย กับ กองบัญชาการตำรวจสอบสวนกลาง เพื่อดูแลยกระดับความปลอดภัย ป้องกันและปราบปรามปัญหาอาชญากรรมในเขตระบบรถไฟทุกพื้นที่ ทั่วประเทศ
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า การลงนามความร่วมมือครั้งนี้ ถือเป็นอีกย่างก้าวสำคัญในการยกระดับมาตรฐานความปลอดภัยของรถไฟ ที่จะช่วยให้ประชาชนและผู้โดยสารมีความอุ่นใจมากขึ้นในการใช้บริการ สอดคล้องกับนโยบายรฟท. ที่ให้ความสำคัญต่อการบูรณาการความร่วมมือกับทุกฝ่าย ในการยกระดับมาตรฐานการให้บริการที่ดีขึ้นในทุกมิติ รองรับการให้บริการแก่ผู้โดยสารทั้งชาวไทย และชาวต่างชาติ ที่ใช้บริการรถไฟไม่ต่ำกว่า 30 ล้านคนต่อปี ให้ได้รับถึงความสะดวก สบาย เดินทางได้อย่างปลอดภัย
สำหรับบันทึกความเข้าใจครั้งนี้ มีระยะความร่วมมือเป็นเวลา 3 ปี ซึ่งทาง รฟท. และกองบัญชาการตำรวจสอบสวนกลาง ได้เล็งเห็นถึงความสำคัญในการบูรณาการดังกล่าว จึงได้ร่วมกันสนับสนุน แลกเปลี่ยน วางแผน ป้องกัน ปราบปรามหรือแก้ไขปัญหาอาชญากรรมในเขตระบบรถไฟร่วมกัน ตลอดจนแลกเปลี่ยนข้อมูลคนร้าย ผู้ก่อเหตุ หรือผู้ต้องสงสัย เช่น ข้อมูลระบบกล้องวงจรปิด (CCTV) เพื่อใช้ประโยชน์ในการป้องกัน ปราบปรามอาชญากรรม และแก้ไขปัญหาอาชญากรรมในเขตระบบรถไฟทุกรูปแบบ ซึ่งช่วยสร้างความมั่นใจแก่ผู้โดยสาร ตลอดจนนักท่องเที่ยวชาวต่างชาติที่มาใช้บริการ ตลอดจนปิดช่องปัญหาการเกิดอาชญากรรม การโจรกรรมทรัพย์สินของรฟท.รวมถึงปัญหาอาชญากรรมในรูปแบบอื่นๆ
“รฟท. เชื่อมั่นว่าการลงนามความร่วมมือครั้งนี้ จะเป็นส่วนสำคัญในการช่วยยกระดับการดูแลมาตรฐานความปลอดภัยการขนส่งทางรางของประเทศ รวมถึงลดปัญหาอาชญากรรมในเขตระบบรถไฟทุกพื้นที่ได้อย่างเป็นรูปธรรม ส่งผลดีต่อความเชื่อมั่นของผู้ใช้บริการ ทั้งชาวไทย นักท่องเที่ยวชาวต่างชาติ ตลอดจนแสดงให้เห็นถึงความพร้อมในการขับเคลื่อนประเทศไทยก้าวสู่การเป็นศูนย์กลางการขนส่งทางรางของภูมิภาค ที่มีการให้บริการที่สะดวก รวดเร็ว และปลอดภัยต่อไป”
วันจันทร์ที่ 14 พฤศจิกายน 2565
​PM ready to provide support to Timor Leste for its full ASEAN membership
​PM ready to provide support to Timor Leste for its full ASEAN membership
November 13, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the resolution of ASEAN Leaders to agree in principle on the admission of Timor-Leste to be the 11th member of ASEAN that Prime Minister and Defense Minister Gen. Prayut Chan-o-cha would be pleased to facilitate admission of Timor-Leste as the 11th member of ASEAN.
Timor Leste has been granted an observer status and is allow to participate in all ASEAN Meetings including at the Summit plenaries.
According to the Government Spokesperson, an objective criteria-based Roadmap for Timor-Leste's full membership will be formalized, while all ASEAN Member States and external partners will fully support Timor-Leste to achieve the milestones through the provision of capacity building assistance and any other necessary and relevant support for its full membership in ASEAN.
วันจันทร์ที่ 14 พฤศจิกายน 2565
รัฐบาลอนุมัติเพิ่มค่าอาหารกลางวันแก่โรงเรียนประถมศึกษา
วันพุธที่ 9 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลอนุมัติปรับเพิ่มค่าอาหารกลางวันของโรงเรียนประถมศึกษา สำหรับนักเรียนระดับชั้นเด็กเล็ก-
ประถมศึกษาปีที่ 6 กว่า 5.79 ล้านคนแบ่งเป็น 4 ระดับ คือ โรงเรียนที่มีจำนวนนักเรียน 1-40 คน ได้ 36
บาท/คน/วัน โรงเรียนที่มีนักเรียน 41-100 คน ได้ 27 บาท/คน/วัน โรงเรียนที่มีนักเรียน 101-120 คน ได้ 24
บาท/คน/วัน และโรงเรียนที่มีนักเรียน 121 คนขึ้นไป ได้ค่าอาหารกลางวัน 22 บาท/คน/วัน
เพื่อช่วยให้โรงเรียนขนาดเล็กสามารถจัดทำโครงการอาหารกลางวันได้อย่างมีคุณภาพมากขึ้น
รวมถึงให้โรงเรียนสามารถบริหารจัดการงบประมาณได้อย่างเหมาะสม
สอดคล้องกับขนาดของโรงเรียนและจำนวนนักเรียน เพื่อให้เกิดประสิทธิภาพสูงสุด
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 16 พฤศจิกายน 2565
ชัยวุฒิ ชู APEC Digital Trade ไทย ผนึกกำลังสร้าง National Digital Trade Platform
ชัยวุฒิ ชู APEC Digital Trade ไทย ผนึกกำลังสร้าง National Digital Trade Platform
เมื่อวันที่16พฤศจิกายน2565เวลา13.15น.นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้เป็นเกียรติร่วมกล่าวปาฐกถาพิเศษในการประชุมAPEC Digital Trade Symposiumการประชุมดังกล่าวจัดขึ้นภายใต้หัวข้อAdvancing Digital Trade Transformation and Connectivity in APEC and ASEANโดยนายชัยวุฒิกล่าวว่าด้วยการเปลี่ยนแปลง​ของโลกที่หันไปสู่การใช้เทคโนโลยีในชีวิตประจำวัน​ของเราองค์กร​กับนโยบาย​ภาครัฐ​ก็ต้องปรับเปลี่ยน​ให้รองรับและพร้อมสำหรับธุรกรรมดิจิทัลต่างๆAPECมีบทบาทที่สำคัญในการสร้างความร่วมมือระหว่างสมาชิกต่างๆมาช่วยกันสร้างมาตรฐาน​กลางสำหรับการแลกเปลี่ยนข้อมูล​ระหว่างกัน
ประเทศไทยได้เสนอโครงการAPEC Digital Trade Transformation Work Programและได้ทำงานร่วมกับประเทศญี่ปุ่น​กับสิงคโปร์​ในการทดสอบระบบแบบไลฟ์และทำproof of conceptโดยแลกเปลี่ยน​เอกสารทางการค้ากับข้อมูลต่างๆด้วยกัน
ประเทศไทยก็ได้จัดตั้งระบบNational Digital Trade Platformเพื่อเป็น​ศูนย์กลาง​ในการส่งข้อมูล​การค้าระหว่างประเทศ​ทำให้ประเทศไทยมีศักยภาพ​ในการแข่งขัน​และสะดวกรวดเร็วสำหรับนักลงทุนเพิ่มขึ้น​นอกจากนั้น​ประเทศไทย​ยังพัฒนาระบบอละกฏหมายดิจิทัลอื่นๆเช่นe-transactions, e-meetings, pdpaเป็นต้นเพื่อให้ประเทศไทย​พร้อมก้าวสู่ยุคDigital Trade Transformation​
ทั้งนี้สมาคมธนาคารไทยถือว่าเป็นหน่วยงานหลักในการจัดประชุมในรูปแบบผสมผสาน(Hybrid)มีวัตถุประสงค์เพื่อเป็นการหารือร่วมกันระหว่างภาครัฐและภาคเอกชนเกี่ยวกับเรื่องDigital Tradeในสมาชิกเขตเศรษฐกิจเอเปคพร้อมทั้งให้ความสำคัญต่อแผนงานDigital Trade Transformation Work Programภายใต้APEC DESGที่ประเทศไทยเป็นผู้นำเสนอเป็นโครงการสำคัญในปีที่ไทยเป็นเจ้าภาพการจัดประชุมเอเปค2565
นอกจากนี้ในการประชุมจะมีผู้เข้าร่วมจากทั้งภาครัฐและภาคเอกชนร่วมหารือแลกเปลี่ยนความเห็นในหัวข้อที่เกี่ยวข้องกับdigital trade and digital transformation
************
วันพุธที่ 16 พฤศจิกายน 2565
สปสช. ออกประกาศกำหนดหลักเกณฑ์การจ่ายค่าใช้จ่ายเพื่อบริการสาธารณสุขแก่บริการผ่าตัดข้อเข่าเทียมและการดูแลแบบผู้ป่วยในที่บ้าน สนับสนุนการดูแลรักษาผู้ป่วยให้ครอบคลุมยิ่งขึ้น
สปสช. ออกประกาศกำหนดหลักเกณฑ์การจ่ายค่าใช้จ่ายเพื่อบริการสาธารณสุขแก่บริการผ่าตัดข้อเข่าเทียมและการดูแลแบบผู้ป่วยในที่บ้าน สนับสนุนการดูแลรักษาผู้ป่วยให้ครอบคลุมยิ่งขึ้น
วันที่ 16 พ.ย. 65 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า สำนักงานหลักประกันสุขภาพแห่งชาติ (สปสช.) ได้มีการพัฒนาด้านต่างๆ เพื่อให้กองทุนหลักประกันสุขภาพสามารถดูแลประชาชนอย่างทั่วถึง ล่าสุด สปสช. ได้ออกประกาศ 2 ฉบับเพื่อให้การจ่ายเงินกองทุน สปสช. เป็นไปอย่างมีประสิทธิภาพ ดูแลรักษาพยาบาลประชาชนอย่างครอบคลุมมากขึ้น โดยทั้ง 2 ฉบับประกาศในราชกิจจานุเบกษา เมื่อวันที่ 14 พ.ย. 65 ที่ผ่านมา
ฉบับแรก ประกาศ สปสช. เรื่อง การจ่ายค่าใช้จ่ายเพื่อบริการสาธารณสุข กรณีบริการผ่าตัดข้อเขาเทียม พ.ศ.2565 มีผลบังคับนับแต่ประกาศในราชกิจจานุเบกษาเป็นต้นไป โดยสาระสำคัญได้กำหนดให้การบริการผ่าตัดข้อเข่าเทียม เป็นรายการค่าใช้จ่ายที่หน่วยงานการเบิกค่าใช้จ่ายจากกองทุน สปสช. ได้ เมื่อผู้มีสิทธิตามกฎหมายว่าด้วยหลักประกันสุขภาพแห่งชาติเข้ารับบริการ
น.ส.ไตรศุลี กล่าวว่า ตามประกาศได้กำหนดหลักเกณฑ์ค่าใช้จ่ายไว้ อาทิ ต้องเป็นการให้บริการแก่ผู้มีคุณสมบัติตามที่กำหนดและไม่มีลักษณะต้องห้าม ต้องเข้ารับบริการกับหน่วยบริการรับส่งต่อที่มีศักยภาพตามกำหนด และการเข้ารับผ่าตัดของผู้ป่วยที่อายุน้อยกว่า 55 ปี ที่ได้รับการวินิจฉัยว่าข้อเข่าเสื่อมปฐมภูมิหรือข้อเข่าเสื่อมไม่ทราบสาเหตุ ต้องดำเนินการขออนุมัติก่อนการผ่าตัดตามขั้นตอนที่กำหนด
รวมถึงกำหนดรายการค่าใช้และอัตราการจ่าย กรณีบริการในเขต บริการนอกเขต ตลอดจนค่าใช้จ่ายกรณีอุปกรณ์อวัยวะเทียม ที่จะจ่ายตามค่าใช้จ่ายจริงแต่ไม่เกินอัตราตามประกาศ สปสช. ว่าด้วยรายการอุปกรณ์ อวัยวะเทียมและข้อบ่งชี้ในการบำบัดรักษาโรค
น.ส.ไตรศุลี กล่าวว่า ฉบับที่2 เป็นประกาศ สปสช. เรื่อง การจ่ายค่าใช้จ่ายเพื่อบริการสาธารณสุข กรณีการดูแลแบบผู้ป่วยในที่บ้าน พ.ศ. 2565 มีผลบังคับย้อนหลังตั้งแต่วันที่ 4 ก.ค. 65 เป็นต้นมา โดยตามประกาศได้กำหนดบทนิยาม "การดูแลแบบผู้ป่วยในที่บ้าน" หมายความว่า การให้บริการสาธารณสุขแก่ผู้ป่วยในของหน่วยบริการ ณ สถานที่พำนักของผู้ป่วย โดยมีมาตรฐานการดูแลตามแนวทางที่กระทรวงสาธารณสุขกำหนด ซึ่งหากหน่วยบริการดำเนินการครบถ้วนตามมาตรฐาน ก็สามารถเบิกค่าใช้จ่ายจาก สปสช. ตามเกณฑ์และอัตราที่กำหนดได้
ทั้งนี้ ประกาศได้กำหนดหลักเกณฑ์การจ่ายค่าใช้จ่ายแก่หน่วยบริการที่ให้บริการดูแลผู้ป่วยในที่บ้าน ได้แก่ ต้องเป็นการให้บริการแก่ผู้มีสิทธิตามกฎหมายหลักประกันสุขภาพแห่งชาติ เป็นหน่วยบริการภาครัฐที่สามารถให้บริการผู้ป่วยในและผ่านเกณฑ์ประเมินศักยภาพการดูแลผู้ป่วยในที่บ้านตามที่กระทรวงสาธารณสุขกำหนด และต้องเป็นการให้บริการแก่ผู้ป่วยในตามกลุ่มโรค ได้แก่ โรคเบาหวานที่มีภาวะน้ำตาลในเลือดสูง โรคความดันโลหิตสูง โรคแผลกดทับและพื้นที่กดทับ โรคติดเชื้อในทางเดินปัสสาวะ โรคปอดอักเสบ โรคไส้ติ่งอักเสบเฉียบพลันภายหลังได้รับการผ่าตัด โรคโควิด19 โดยทั้งหมดจะต้องมีอาการ หรือข้อบ่งชี้ตามที่กำหนด
วันพุธที่ 16 พฤศจิกายน 2565
ปลัดฯ ณัฐพล เปิดงานยิ่งใหญ่ระดับอาเซียน "เมทัลเล็กซ์ 2022" ยกทัพเครื่องจักรกลและเทคโนโลยีโลหการโชว์นวัตกรรมกว่า 2,500 แบรนด์ กว่า 8 ประเทศ คาดสร้างมูลค่าเศรษฐกิจไม่ต่ำกว่า 6.5 พันล้านบาท
ปลัดฯ ณัฐพล เปิดงานยิ่งใหญ่ระดับอาเซียน "เมทัลเล็กซ์ 2022" ยกทัพเครื่องจักรกลและเทคโนโลยีโลหการโชว์นวัตกรรมกว่า 2,500 แบรนด์ กว่า 8 ประเทศ คาดสร้างมูลค่าเศรษฐกิจไม่ต่ำกว่า 6.5 พันล้านบาท
วันนี้ (16 พฤศจิกายน 2565) เวลา 09.30 น. ดร.ณัฐพล รังสิตพล ปลัดกระทรวงอุตสาหกรรม เป็นประธานเปิดงาน "METALEX 2022" โดยมี H.E. Mr. Nagesh Singh (นายนาเกช ซิงห์) เอกอัครราชทูตอินเดียประจำประเทศไทย สถานเอกอัครราชทูตอินเดีย Mr. Chien-Ee Yeh (นายเฉียน อี้ เหยา) ประธาน RX (อาร์เอ็กซ์ เพรสซิเดนท์) เอเชียแปซิฟิก นางวราภรณ์ ธรรมจรีย์ กรรมการผู้จัดการ อาร์เอ็กซ์ เทรดเด็กซ์ ร่วมเปิดงาน ณ ศูนย์นิทรรศการและการประชุมไบเทค
ดร.ณัฐพล รังสิตพล ปลัดกระทรวงอุตสาหกรรม กล่าวว่า งาน "METALEX 2022" จัดขึ้นต่อเนื่องเป็นครั้งที่ 36 ภายใต้แนวคิด "ASEAN Community Connector" เพื่อสร้างความเชื่อมั่นให้กับภาคอุตสาหกรรมระดับภูมิภาคอาเซียน ซึ่งเป็นโอกาสทางการตลาดของผู้ให้บริการเครื่องจักรและเทคโนโลยีอันเป็นผลมาจากการเติบโตอย่างต่อเนื่องของภาคการผลิต แม้ว่าช่วงการแพร่ระบาดของโควิด-19 จะทำให้ธุรกิจหยุดชะงัก แต่ก็ได้ส่งสัญญาณการฟื้นตัวหลังความต้องการของผู้บริโภคทั่วโลกเริ่มกลับสู่ภาวะปกติ อีกทั้งแบรนด์รถยนต์และอุปกรณ์อิเล็กทรอนิกส์จำนวนมากมีการย้ายฐานการผลิตมายังภูมิภาคนี้อย่างต่อเนื่อง ประกอบกับการ
เปลี่ยนแปลงในโลกดิจิทัล รวมถึงแนวคิดเรื่อง ESG (สิ่งแวดล้อม สังคม และธรรมาภิบาล) การส่งเสริมรูปแบบธุรกิจ BCG (Bio-Circular-Green Economy) ของรัฐบาลไทย ทำให้ผู้ผลิตให้ความสำคัญกับนวัตกรรมและเทคโนโลยีสมัยใหม่มากขึ้น ผลักดันให้ธุรกิจเติบโตและเพิ่มขีดความสามารถในการแข่งขันทั้งในและต่างประเทศได้เป็นอย่างดี
งาน "METALEX 2022" มหกรรมระดับนานาชาติ เป็นการเชื่อมโยงนักอุตสาหกรรมกับเครื่องจักรกลและเทคโนโลยีโลหการใหม่ล่าสุด รวมถึงเทคโนโลยีการแปรรูปโลหะแผ่น หรือ Sheet Metalworking เทคโนโลยีการผลิตลวดและท่อโลหะ หุ่นยนต์อุตสาหกรรม กว่า 2,500 แบรนด์ กว่า 8 ประเทศและเขตการปกครอง ได้แก่ เกาหลีใต้, จีน, ญี่ปุ่น, เยอรมนี, สิงคโปร์, อิตาลี อินเดีย และไต้หวัน นอกจากผู้เข้าชมงานจะได้สัมผัสกับเทคโนโลยีสุดล้ำแล้ว ผู้ประกอบการยังได้ประโยชน์จากการสัมมนาไปปรับใช้กับธุรกิจของตนเอง เพื่อให้รับมือกับความท้าทายและสร้างการเติบโตอย่างเหนือชั้น คาดว่าปีนี้จะมีผู้เข้าชมงานไม่น้อยกว่า 85,000 คน สร้างมูลค่าการซื้อขายภายในงานไม่ต่ำกว่า 6.5 พันล้านบาท โดยกำหนดจัดงานระหว่างวันที่ 16-19 พฤศจิกายน 2565 เวลา 10.00-18.00 น. ฮอลล์ที่ 98-103 ณ ไบเทค บางนา
ภายในงาน มีไฮไลท์พิเศษ 3 โซน ได้แก่ 1) Robotics Cluster Pavilion พบทุกคำตอบจากตัวแทนหน่วยงานภาครัฐและภาคเอกชนเกี่ยวกับการลงทุนในระบบอัตโนมัติและหุ่นยนต์อุตสาหกรรม 2) Additive Manufacturing เสริมคุณค่าผลิตภัณฑ์ เพิ่มมูลค่าธุรกิจ ด้วยการผลิตแบบเติมเนื้อโลหะที่กำลังมาแรง 3) Smart Materials เผยโฉมวัสดุอัจฉริยะและวัสดุมวลเบาเพื่อการผลิตยุคใหม่ เช่น อลูมิเนียม และวัสดุทดแทน สำหรับการสัมมนามีกว่า 20 หัวข้อ อาทิ "METALEX AI Forum 2022 บทบาท A กับโลกยุคใหม่ในอุตสาหกรรม" "The 10t Metallurgy Forum การปรับตัวของอุตสาหกรรมอลูมิเนียมไทย มุ่งสู่การสร้างเศรษฐกิจหมุนเวียน และการผลิตที่เป็นมิตรกับสิ่งแวดล้อม" "Smart Move รวมพลังขับเคลื่อนและพัฒนายานยนต์ไทย" เป็นต้น
วันพุธที่ 16 พฤศจิกายน 2565
รัฐมนตรีฯ สุริยะ จับมือ รัฐมนตรีฯ เมติ สานต่อความร่วมมือการยกระดับภาคอุตฯ สู่ Thailand 4.0
รัฐมนตรีฯ สุริยะ จับมือ รัฐมนตรีฯ เมติ สานต่อความร่วมมือการยกระดับภาคอุตฯ สู่ Thailand 4.0
วันนี้ (16 พฤศจิกายน 2565) เวลา 10.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ประชุมหารือความร่วมมือด้านอุตสาหกรรม และพิธีแลกเปลี่ยนกรอบความร่วมมือ "Cooperation Framework on Human Resource Development for Realizing Industry 4.0" กับ นายนิชิมุระ ยาสีโทชิ รัฐมนตรีว่าการกระทรวงเศรษฐกิจ การค้า และอุตสาหกรรม (Ministry of Economy, Trade and Industry, METI) ประเทศญี่ปุ่น โดยมีนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย ร่วมงาน ณ ศูนย์นิทรรศการและการประชุมไบเทค บางนา
ความร่วมมือครั้งนี้มุ่งส่งเสริมภาคอุตสาหกรรม ภายใต้กรอบการทำงานผ่าน 3 ประเด็นหลัก ประกอบด้วย 1) แนวทางการร่วมกันพัฒนาทักษะด้านเทคโนโลยีดิจิทัลให้แก่บุคลากรในภาคอุตสาหกรรม 2) การขับเคลื่อนนโยบาย BCG ในสาขาอุตสาหกรรมเป้าหมาย และ 3) การเสริมสร้างความเข้มแข็งให้กับห่วงโซ่อุปทานผ่านแนวคิดการร่วมสร้าง (Co-Creation) และการพัฒนาความร่วมมือระหว่างภาคเอกชนไทยและญี่ปุ่น ซึ่งจะช่วยสร้างบุคลากรที่มีคุณภาพเข้าสู่ภาคอุตสาหกรรมไทย เพิ่มโอกาสด้านการค้าและการลงทุน ตลอดจนโอกาสทางเศรษฐกิจใหม่ ๆ ผ่านการถอดบทเรียนหลังการระบาดของโรคโควิด-19 รวมทั้งสอดคล้องกับโมเดลเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือ Bio-Circular-Green Economy : BCG Model ของไทย
วันอังคารที่ 15 พฤศจิกายน 2565
รมว.ชัยวุฒิ ตรวจเยี่ยมสพธอ. พร้อมมอบนโยบาย
รมว.ชัยวุฒิ ตรวจเยี่ยมสพธอ. พร้อมมอบนโยบาย
วันนี้(15พ.ย.65)นายชัยวุฒิธนาคมานุสรณ์รัฐมนตรีว่าการกระทรวงดิจิทัลพื่อเศรษฐกิจและสังคม(ดีอีเอส)เป็นประธานตรวจเยี่ยมและมอบนโยบายในการจัดทำคำของบประมาณรายจ่ายประจำปี2567ของสำนักงานพัฒนาธุรกรรมทางอิเล็กทรอนิกส์(สพธอ.)พร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมโดยมีดร.ชัยชนะมิตรพันธ์ผู้อำนวยการสำนักงานพัฒนาธุรกรรมทางอิเล็กทรอนิกส์พร้อมด้วยคณะผู้บริหารและเจ้าหน้าที่ซึ่งสพธอ.ตั้งเป้าปี2566-2567เป็นองค์กรร่วมสร้างสังคมดิจิทัลเพื่อเพิ่มมูลค่าทางเศรษฐกิจและยกระดับความสามารถ ในการแข่งขันของประเทศพร้อมตั้งเป้าสัดส่วนมูลค่าทางเศรษฐกิจต่อGDPเพิ่มขึ้น30%และความสามารถในการแข่งขันทางดิจิทัลของประเทศไทยอยู่ใน30อันดับแรกของโลกณอาคารเดอะไนน์ทาวเวอร์แกรนด์พระรามเก้า
*************
วันพุธที่ 16 พฤศจิกายน 2565
Govt Spokesperson reveals opportunity and benefit gained from Thailand’s hosting of APEC 2022
Govt Spokesperson reveals opportunity and benefit gained from Thailand’s hosting of APEC 2022
November 16, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the benefit of Thailand’s hosting of APEC 2022 and APEC Economic Leaders’ Meeting that the Thai Government, through Ministry of Foreign Affairs and other concerned agencies, both public and private sectors, have been working hard since 2020 to prepare for the meetings. The overarching theme: “Open. Connect. Balance.”has been set to ensure utmost benefits to the Thai people. Prime Minister and Defense Minister Gen. Prayut Chan-o-cha has handed down the policy and principle for the preparation of Thailand’s hosting of the APEC 2022 as follows:
First, issues of discussion should significantly contribute to Thailand’s economic recovery, enabling businesses of all levels to gain full benefit from the modern economic system. Post-COVID-19 travel and tourism must be promoted for the benefit of all sectors, especially tourism and service sectors which are Thai economy’s key driving forces. Sustainable, responsible, and green economy must also be highlighted through the introduction of the BCG economic model for long-term benefit. A number of bilateral agreements will also be signed for the benefit of the Thai people.
Second, Thailand’s hosting of APEC 2022 will unveil to the world the country’s potential and readiness to host meetings amidst wide-ranging challenges and volatility of the global situation, especially when the 29th APEC Economic Leaders' meeting will be the first in-person meeting in 4 years.
Third, Thailand’s hosting of the APEC 2022 will provide an opportunity for economic recovery through foreign travelers’ visit. During the APEC Economic Leaders' Week (AELW), approx. 3,000 leaders, representatives, and staffs from APEC economies, and over 2,000 media people are expected to be in Thailand. Related meetings, i.e., APEC CEO summit, ABAC, and APEC SME, will also be attended by heads of state from both the APEC economies and guest economies. They will be able to witness Thai economic potential, leading to more trade and investment opportunities in the future. In addition, this is also an opportunity to showcase to the world Thailand’s unique culture, food, performances, and beauty.
APEC Economic Leaders' Week (AELW) will be held as green meetings through the use of EVs, optimal paper usage, and use of recycled materials for the decoration. Plastic wastes produced at the meetings will later be recycled.
According to the Government Spokesperson, the Government and concerned agencies have constantly updated the public on the preparation of the meetings, as well as opportunity and benefit gained from hosting the meetings, via different channels, i.e., websites, social media, and other platforms to create public awareness.
วันอังคารที่ 15 พฤศจิกายน 2565
Cabinet approves Diesel Tax Cut Extension
Cabinet approves Diesel Tax Cut Extension
November 15, 2022, Deputy Secretary-General to the Prime Minister and Acting Government Spokesperson Anucha Burapachaisri revealed that the cabinet, in its meeting today, approved in principle the draft Ministerial Regulation on Excise Tax Rate (No. …), B.E. …, which prescribes extension of excise tax reduction for diesel and other similar gasoline products by 5 Baht per liter. The extension is approved for the period of 2 months from November 21, 2022 to January 20, 2023.
According to Ministry of Finance, the extension of excise tax reduction for diesel and other similar gasoline products will result in the revenue losses of approximately 20 billion Baht (approx. 10 billion Baht per month), but will help maintain retail price of diesel fuel to mitigate the increase of living cost amidst global oil price fluctuations.
วันพุธที่ 16 พฤศจิกายน 2565
รมว.สุชาติ ห่วงเหตุไฟไหม้โรงงานผลิตรองเท้าย่านบางพลี ส่งทีมเฉพาะกิจลงพื้นที่ หาสาเหตุและช่วยเหลือทันที
รมว.แรงงาน ห่วงเหตุไฟไหม้อาคารเก็บสินค้าประเภทรองเท้าของโรงงานย่านบางพลี จ.สมุทรปราการ ส่งทีมเฉพาะกิจพร้อมหน่วยงานในสังกัดกระทรวงแรงงานลงพื้นที่ตรวจสอบและช่วยเหลือลูกจ้างที่ได้รับผลกระทบทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเกิดเหตุเพลิงไหม้อาคารเก็บสินค้าประเภทรองเท้าของโรงงานย่านบางพลี ในพื้นที่จังหวัดสมุทรปราการ ว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พลเอก ประวิตร วงษ์สุวรรณ รองนายกรัฐมนตรี ที่กำกับดูแลกระทรวงแรงงาน ได้แสดงความห่วงใยกรณีเกิดเหตุเพลิงไหม้ดังกล่าว พร้อมสั่งการให้กระทรวงแรงงานเร่งตรวจสอบข้อเท็จจริงให้ความช่วยเหลือลูกจ้าง นายจ้าง ที่ได้รับผลกระทบทันที ผมจึงได้ส่งคณะทำงานทีมเฉพาะกิจตรวจสอบอุบัติเหตุ อุบัติภัย หรือการประสบอันตรายจากการทำงาน กรณีร้ายแรง ลงพื้นที่ตรวจสอบหาข้อเท็จจริง เบื้องต้นได้รับรายงานว่า เมื่อวันที่ 15 พฤศจิกายน 2565 เวลาประมาณ 17.00 น. เกิดเหตุเพลิงไหม้อาคารเก็บสินค้าประเภทรองเท้า โดย อบจ.สมุทรปราการ ร่วมกับ ศูนย์ปภ.เขต 1 ปทุมธานี ระดมกำลังเจ้าหน้าที่ดับเพลิงและรถดับเพลิงในพื้นที่ อบต.บางโฉลง จำนวนกว่า 20 คัน ฉีดน้ำและฉีดโฟมเพื่อดับเพลิง และเวลา 21.20 น. สามารถควบคุมเพลิงไว้ในวงจำกัด ซึ่งจากรายงานล่าสุดยังไม่พบผู้เสียชีวิตและผู้บาดเจ็บจากเหตุการณ์ดังกล่าว ขณะนี้อยู่ในระหว่างการตรวจสอบหาสาเหตุของการเกิดเพลิงไหม้ อย่างไรก็ตาม ผมได้สั่งการให้หน่วยงานในสังกัดกระทรวงแรงงาน ติดตามสถานการณ์อย่างใกล้ชิดและเข้าช่วยเหลือลูกจ้าง นายจ้าง ที่ได้รับผลกระทบ พร้อมตรวจสอบข้อเท็จจริงเพิ่มเติมเพื่อดำเนินการตามอำนาจหน้าที่ต่อไป
ด้าน นางโสภา เกียรตินิรชา หัวหน้าผู้ตรวจราชการกระทรวงแรงงาน ในฐานะหัวหน้าคณะทำงานทีมเฉพาะกิจฯ กล่าวว่า ในวันนี้ (16 พฤศจิกายน 2565) คณะทำงานเฉพาะกิจฯ นางสาวปรียานันท์ ลิขิตศานต์ ผู้ตรวจราชการกรม กสร. และหน่วยงานในสังกัดกระทรวงแรงงานได้ลงพื้นที่ตรวจสอบสถานที่เกิดเหตุ บริษัท ซัมมิท ฟุตแวร์ จำกัด ประกอบกิจการผลิตรองเท้า ตั้งอยู่ตำบลบางโฉลง ถนนบางนา-ตราด (ขาออก) กม.16 อำเภอบางพลี จังหวัดสมุทรปราการ มีลูกจ้างทั้งหมดจำนวน 1,044 คน เป็นชาย 475 คน หญิง 569 คน จากการสอบถามสาเหตุของการเกิดเพลิงไหม้เกิดจากไฟฟ้าลัดวงจร ไม่มีผู้ได้รับบาดเจ็บหรือเสียชีวิต ซึ่งพนักงานตรวจความปลอดภัย สำนักงานสวัสดิการและคุ้มครองแรงงานจังหวัดสมุทรปราการ และศูนย์ความปลอดภัยในการทำงานเขต 10 จะเชิญนายจ้าง และผู้ที่เกี่ยวข้องมาสอบข้อเท็จจริงเพิ่มเติมถึงสาเหตุเพลิงไหม้ดังกล่าว ในวันที่ 23 พ.ย. 2565 พร้อมตรวจสอบว่า มีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. 2554 และกฎกระทรวงกำหนดมาตรฐานในการบริหาร จัดการ และดำเนินการด้านความปลอดภัย อาชีวอนามัย และสภาพแวดล้อมในการทำงาน เกี่ยวกับการป้องกันและระงับอัคคีภัย พ.ศ. 2555 หรือไม่ ทั้งนี้ ได้เน้นย้ำให้บริษัทฯ กันพื้นที่เพื่อไม่ให้ผู้ที่ไม่มีส่วนเกี่ยวข้องเข้าไปในบริเวณดังกล่าว และกำชับให้เฝ้าระวังสถานการณ์อย่างต่อเนื่อง เพื่อไม่ให้เกิดสถานการณ์ หรืออุบัติเหตุซ้ำซ้อน หากนายจ้าง/เจ้าของสถานประกอบกิจการใดมีข้อสงสัยเกี่ยวกับการปฏิบัติตามกฎหมายความปลอดภัยในการทำงาน สามารถสอบถามข้อมูลเพิ่มเติมได้ที่ กองความปลอดภัยแรงงาน โทรศัพท์ 0 2448 9128-39 หรือโทรศัพท์สายด่วน 1506 กด 3 และ 1546
วันพุธที่ 16 พฤศจิกายน 2565
ทิพานัน" เผยประชาชนตื่นตัวให้ความสนใจการเป็นเจ้าภาพการประชุมเอเปค โชว์ศักยภาพไทยพัฒนาเศรษฐกิจ BCG โมเดล  กระจายรายได้สู่ฐานราก โต้เพื่อไทยชูทักษิณนักโทษหนีคดีเป็นแบบอย่างน่าอายไปทั่วโลก
"ทิพานัน" เผยประชาชนตื่นตัวให้ความสนใจการเป็นเจ้าภาพการประชุมเอเปค โชว์ศักยภาพไทยพัฒนาเศรษฐกิจ BCG โมเดล  กระจายรายได้สู่ฐานราก โต้เพื่อไทยชูทักษิณนักโทษหนีคดีเป็นแบบอย่างน่าอายไปทั่วโลก
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า จากการลงพื้นที่พบปะพี่น้องประชาชนและช่องทางสื่อสารในสังคมออนไลน์ มีพี่น้องประชาชนให้ความสนใจและตื่นตัวในการเป็นเจ้าภาพที่ดี ต้อนรับการประชุมผู้นำเขตเศรษฐกิจภูมิภาคเอเชียแปซิฟิก หรือ เอเปค 2022 ในช่วงสัปดาห์นี้เป็นอย่างมาก โดยเฉพาะประโยชน์ที่จะได้รับจากการนำเสนอประเทศไทยในมิติต่างๆ รวมถึง “เป้าหมายกรุงเทพฯ ว่าด้วยเศรษฐกิจ BCG” เพื่อให้เอเปคมีทิศทางการทำงานที่ชัดเจน สร้างการเจริญเติบโตทางเศรษฐกิจที่สมดุลและเป็นมิตรกับสิ่งแวดล้อมในระยะยาว
น.ส.ทิพานัน กล่าวว่า โดยเฉพาะโมเดลเศรษฐกิจ BCG ที่รัฐบาล ภายใต้การนำของพล.อ.ประยุทธ์ จันทร์โอชา เร่งผลักดันและส่งเสริมนั้น ได้รับความสนใจจากนานาชาติ โดยเฉพาะศักยภาพทางด้านการออกแบบสินค้าเชิงสร้างสรรค์จากวัสดุเหลือใช้ในภาคอุตสาหกรรม การสร้างระบบเศรษฐกิจหมุนเวียนและเศรษฐกิจสร้างสรรค์ที่หลายผลิตภัณฑ์ของไทยได้มาตรฐานสากลและวางจำหน่ายในยุโรปบางประเทศแล้ว ซึ่งจะทำให้เกิดการจ้างงาน การกระจายรายได้ในชุมชนถึงรากหญ้า
น.ส.ทิพานัน กล่าวว่า กระแสโมเดลเศรษฐกิจ BCG ยังปลุกให้บรรดาสตาร์ตอัพในประเทศให้ความสนใจและเข้าใจโมเดล BCG มากยิ่งขึ้น นอกจากนี้เมนูอาหารของผู้นำเอเปคที่นำวัตถุดิบชั้นดีจากทั่วประเทศมาประกอบอาหาร กลายเป็นสินค้าขายดี นำเสนอซอฟต์พาวเวอร์อย่างเห็นผล สร้างรายได้ตั้งแต่ยังไม่เริ่มการประชุมอย่างเป็นทางการนับเป็นเรื่องที่น่ายินดีอย่างยิ่ง ที่สำคัญการประชุมเอเปคยังเปิดโอกาสให้ภาคเอกชนเข้ามามีส่วนร่วม โดยคณะกรรมการร่วมภาคเอกชน 3 สถาบัน (กกร.) ทั้งสภาอุตสาหกรรมแห่งประเทศไทย หรือ ส.อ.ท. สภาหอการค้าแห่งประเทศไทย และหอการค้าไทย และสมาคมธนาคารไทย ได้ทำหน้าที่ร่วมกันเป็นเจ้าภาพหลัก จัดการประชุมสุดยอดซีอีโอแห่งภูมิภาคเอเชีย แปซิฟิก 2022 หรือ “เอเปค ซีอีโอ ซัมมิท 2022” ที่จัดขึ้นระหว่างวันที่ 16-18 พ.ย.65 ซึ่งเป็นอีกหนึ่งเวทีสำคัญที่มีภาคเอกชน ผู้นำและซีอีโอระดับชั้นนำของภูมิภาคมาแลกเปลี่ยนความคิดเห็นที่จะมีการนำประเด็นโมเดลเศรษฐกิจ BCG เข้ามาแลกเปลี่ยนเพื่อต่อยอดกัน โดยเป้าหมายหลักจะเน้นในเรื่องของการส่งเสริมการเปิดเขตเสรีการค้าและการลงทุน รวมถึงความร่วมมือด้านสังคมและการพัฒนาในทุกมิติ
ส่วนกรณีที่พรรคเพื่อไทย อ้างว่าหากพรรคเพื่อไทยเป็นรัฐบาลจะสามารถทำหน้าที่ได้สำเร็จแบบที่เคยปรากฏมาแล้วในอดีตสมัยรัฐบาลไทยรักไทยภายใต้การนำของนายทักษิณ ชินวัตรในฐานะเจ้าภาพจัดประชุมสุดยอดผู้นำเอเปคนั้น รองโฆษกประจำสำนักนายกรัฐมนตรี กล่าวว่า ในการจัดประชุมแต่ละช่วงเวลานั้น มีบริบทที่แตกต่างกัน ความสำเร็จในแต่ละครั้งก็แตกต่างกัน ที่สำคัญรัฐบาลพล.อ.ประยุทธ์ เห็นความสำคัญของชาติเป็นสำคัญ ไม่ใช่ใช้เวทีประชุมเอเปคเพื่อหาผลประโยชน์เข้าตนเอง หรือตระกูลใดตระกูลหนึ่งที่เคยโกงชาติไป
“การที่พรรคเพื่อไทยสร้างวาทกรรมลดทอนคุณค่าของการจัดการประชุมเอเปค 2022  ย่อมแสดงให้เห็นว่า พรรคเพื่อไทยไม่เห็นแก่ประโยชน์ของชาติและประโยชน์ของประชาชนที่จะได้รับโอกาสดีๆ จากการประชุม แต่สิ่งที่เห็นคือพรรคเพื่อไทยกลับยกย่องนายกที่โกงชาติ เชิดชูคนหนีคดีทุจริตคอร์รัปชันอย่างนายทักษิณ เอามาอ้างเป็นแบบอย่างในการจัดประชุมเอเปค เป็นเรื่องที่น่าอับอายต่อสายตาผู้นำทั่วโลกอย่างยิ่ง" น.ส. ทิพานัน กล่าว
วันอาทิตย์ที่ 20 พฤศจิกายน 2565
ประชาชนพึงพอใจนายกฯจัดเอเปคยิ่งใหญ่ ชี้มองว่าเกิดประโยชน์กับประเทศและประชาชนมากที่สุด  ชี้สะท้อนเชื่อมั่นและสนับสนุนนายกฯทำหน้าที่ต่อไป
ประชาชนพึงพอใจนายกฯจัดเอเปคยิ่งใหญ่ ชี้มองว่าเกิดประโยชน์กับประเทศและประชาชนมากที่สุด  ชี้สะท้อนเชื่อมั่นและสนับสนุนนายกฯทำหน้าที่ต่อไป
วันที่ 20 พฤศจิกายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี กล่าวถึงกรณีที่ผลสำรวจ เรื่อง ประเมิน เอเปค สำนักวิจัยซูเปอร์โพล พบประชาชนส่วนใหญ่ ประชาชนส่วนใหญ่หรือร้อยละ 85.6 มองว่าประเทศไทยและประชาชนได้รับประโยชน์จากการจัดประชุมเอเปค ในประเทศไทยต่อการกระตุ้นเศรษฐกิจมากถึงมากที่สุดและ ร้อยละ 82.5 พอใจมากถึงมากที่สุดต่อ พล.อ.ประยุทธ์ จันทร์โอชา นายกรัฐมนตรี ที่มีผลงานจัดประชุมเอเปคในประเทศไทย ดีต่อการกระตุ้นเศรษฐกิจ หลังวิกฤตโควิดว่า รัฐบาลขอบคุณพี่น้องประชาชนที่มองเห็นถึงความมุ่งมั่นและทุ่มเททำงานอย่างหนักของนายกรัฐมนตรี ร่วมกับทุกภาคส่วนทั้งภาครัฐ และเอกชนขับเคลื่อนการประชุมระดับนานาชาติ ที่เป็นวาระสำคัญของประเทศผ่านพ้นไปได้อย่างเรียบร้อยบรรลุเป้าหมายตามที่กำหนดไว้ ท่ามกลางเสียงชื่นชมจากบรรดาผู้นำประเทศ และผู้อำนวยการสำนักงานเลขาธิการเอเปค ที่ยกให้ไทยจัดการได้อย่างยอดเยี่ยม โดยถือเป็นปีที่ประสบความสำเร็จปีหนึ่งของเอเปค ทำให้ประเทศไทยมีภาพลักษณ์ที่ดีและสร้างศักดิ์ศรีให้ทัดเทีบมกับอานารยะประเทศ
น.ส.ทิพานัน กล่าวว่า ไม่เพียงความร่วมมือจากการประชุมเอเปคและการหารือแบบทวิภาคีกับชาติต่างๆ ที่จะส่งผลให้เกิดความร่วมมือทางด้านเศรษฐกิจ เพื่อกระตุ้นเศรษฐกิจของไทยและกลุ่มประเทศเอเปคเท่านั้น ที่เห็นผลได้ชัดและรวดเร็วที่สุด คือระหว่างการประชุมเอเปคและหลังการประชุมเอเปค มีกระแสตอบรับของผู้นำเอเปคที่มาเข้าร่วมการประชุม ไม่ว่าจะเป็นนายลี เซียนลุง นายกรัฐมนตรีสิงคโปร์ ที่โพสต์ข้อความถึงวัตถุประสงค์หลักของ APEC ยังคงเป็นการเสรีนิยม การลงทุน และการอํานวยความสะดวก เศรษฐกิจสีเขียวและดิจิทัล เป็นความหวังและศักยภาพที่ดีสําหรับความร่วมมือที่ได้ประโยชน์ทั้งสองฝ่าย อีกทั้งยังโพสต์ชื่นชมเมนูอาหารไทย ที้เป็นเมนูเรียกน้ำย่อยที่มีความสร้างสรรรค์และสวยงาม อีกทั้งนายเอ็มมานูเอล มาครง ประธานาธิบดีฝรั่งเศส ที่ชื่นชอบซอฟต์พาวเวอร์ของไทยทั้งศิลปะการต่อสู้ มวยไทย ที่ได้ไปชมการชกมวยที่เวทีราชดำเนิน เดินถนนเยาวราชสัมผัสอาหารริมทาง หรือสตรีทฟู้ด และเที่ยววัดโพธิ์ อีกทั้งเมื่อเดินทางกลับไปแล้ว ประธานาธิบดีฝรั่งเศสยังโพสต์ถึงวัดโพธิ์ว่า ฝรั่งเศสจะสนับสนุนการส่งเสริมและการอนุรักษ์ของวัดในนามของมิตรภาพยืนนานในประวัติศาสตร์ระหว่างฝรั่งเศสและไทย ที่เชื่อว่าพลังจากมิตรไมตรีของสองผู้นำจะส่งผลที่ดีในการเพิ่มโอกาสจำหน่ายสินค้าและส่งเสริมการท่องเที่ยวของไทยในอนาคต
“ที่สำคัญคือผลการสำรวจที่ออกมายังสะท้อนการรับรู้ของสาธารณะ ที่เชื่อมั่นต่อการทำหน้าที่ของนายกรัฐมนตรีที่มีผลงานเป็นที่ประจักษ์ และได้รับการยอมรับระดับนานาชาติ ซึ่งเป็นผลจากการทำงานที่มีประสิทธิภาพของ พล.อ.ประยุทธ์”น.ส.ทิพานัน กล่าว
วันอาทิตย์ที่ 20 พฤศจิกายน 2565
นวดไทยเอเปค ดังกระหึ่มโลก รมว.สุชาติ ส่ง ‘ปลัดแรงงาน’ ให้กำลังใจวันสุดท้าย
นายบุญชอบ สุทธมนัสวงษ์ ปลัดกระทรวงแรงงาน ลงพื้นที่ตรวจเยี่ยมการให้บริการนวดไทยและสปาเพื่อสุขภาพภายในงานการประชุมความร่วมมือทางเศรษฐกิจในภูมิภาคเอเชีย – แปซิฟิก หรือเอเปค 2022
วันเสาร์ที่ 19 พฤศจิกายน 2565
รัฐมนตรีฯ สุริยะ เป็นผู้แทนรัฐบาลไทยในการส่ง นายแอนโธนี อัลบานีส นายกรัฐมนตรีออสเตรเลีย เดินทางกลับ
รัฐมนตรีฯ สุริยะ เป็นผู้แทนรัฐบาลไทยในการส่ง นายแอนโธนี อัลบานีส นายกรัฐมนตรีออสเตรเลีย เดินทางกลับ
วันนี้ (19 พฤศจิกายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นผู้แทนรัฐบาลไทยในการส่งนายแอนโธนี อัลบานีส นายกรัฐมนตรีออสเตรเลีย เพื่อเดินทางกลับประเทศ ภายหลังจากการเข้าร่วมการประชุมผู้นำเขตเศรษฐกิจเอเปค ที่ประเทศไทยเป็นเจ้าภาพ ณ ท่าอากาศยานทหาร 2 กองบิน 6 ฐานทัพอากาศ
โดยในปีนี้ถือเป็นโอกาสครบรอบ 70 ปี ของการสถาปนาความสัมพันธ์ทางการทูตไทยและออสเตรเลีย โดยนายกรัฐมนตรีออสเตรเลียยืนยันความสัมพันธ์ที่ออสเตรเลียมีให้อาเซียน และเอเชียตะวันออกเฉียงใต้ ซึ่งที่ผ่านมาได้แต่งตั้งผู้แทนพิเศษสำหรับเอเชียตะวันออกเฉียงใต้ที่มีประสบการณ์สูงในภาคธุรกิจ เพราะเชื่อมั่นว่าจะช่วยกระชับความร่วมมือ ด้านเศรษฐกิจ และส่งเสริมการค้าการลงทุนระหว่างไทยกับออสเตรเลียด้วย นอกจากนี้ นายกรัฐมนตรีออสเตรเลียยังได้กล่าวถึงการเป็นเจ้าภาพการประชุมเอเปคของไทยว่า ความร่วมมือในเอเปคผ่านเป้าหมายกรุงเทพฯ ที่ไทยผลักดัน ทำให้ความร่วมมือเป็นรูปธรรมมากขึ้น ทั้งที่เกี่ยวข้องกับ การค้า การลงทุน เศรษฐกิจดิจิทัล สาขาความร่วมมือที่สอดคล้องกับโมเดลเศรษฐกิจ BCG
นายกรัฐมนตรีออสเตรเลีย ได้กล่าวชื่นชมวิสัยทัศน์และนโยบายของไทยที่มีส่วนคล้ายนโยบายของออสเตรเลีย โดยเฉพาะในส่วนของการรักษาสิ่งแวดล้อม ที่น่าจะกระชับความร่วมมือระหว่างกันมากยิ่งขึ้นได้ โดยเฉพาะในสาขาด้านการพัฒนาเทคโนโลยีปล่อยมลพิษต่ำ การเปลี่ยนผ่านไปสู่พลังงานสะอาด และนิเวศบลูคาร์บอน ผ่านการแลกเปลี่ยนองค์ความรู้และความเชี่ยวชาญระหว่างกัน
วันเสาร์ที่ 19 พฤศจิกายน 2565
“ลี เซียนลุง” นายกฯ สิงคโปร์  เดินทางกลับหลังเสร็จภารกิจเอเปค 2022
“ลี เซียนลุง” นายกฯ สิงคโปร์  เดินทางกลับหลังเสร็จภารกิจเอเปค 2022
นายชัยวุฒิธนาคมานุสรณ์รัฐมนตรีว่าการกระทรวงดิจิตัลเพื่อเศรษฐกิจและสังคมเป็นตัวแทนประเทศไทยมาส่งนายลีเซียนลุงนายกรัฐมนตรีสิงคโปร์เดินทางกลับสิงคโปร์เมื่อเวลา15.40น.ณท่าอากาศยานสุวรรณภูมิพร้อมมอบของที่ระลึกเป็นกรอบรูปถมเงินขนาด5 x 7นิ้วพร้อมภาพพระราชทานของผู้นำเขตเศรษฐกิจเอเปคในระหว่างการเข้าเฝ้าพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีณพระที่นั่งจักรีมหาปราสาทและพระพุทธชินราช1องค์
*************
วันเสาร์ที่ 19 พฤศจิกายน 2565
ปลัดฯ ณัฐพล ลงพื้นที่พิษณุโลกมอบนโยบายการพัฒนาอุตสาหกรรมพื้นที่ภาคเหนือตอนล่าง
ปลัดฯ ณัฐพล ลงพื้นที่พิษณุโลกมอบนโยบายการพัฒนาอุตสาหกรรมพื้นที่ภาคเหนือตอนล่าง
19 พฤศจิกายน 2565 ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายใบน้อย สุวรรณชาตรี อธิบดีกรมส่งเสริมอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และคณะลงพื้นที่จังหวัดพิษณุโลก ประชุมหารือแนวทางการพัฒนาอุตสาหกรรม และมอบนโยบายให้กับอุตสาหกรรมจังหวัดพิษณุโลก พิจิตร สุโขทัย อุตรดิตถ์ และเพชรบูรณ์ ณ ห้องประชุมนารายณ์ สำนักงานอุตสาหกรรมจังหวัดพิษณุโลก
โดยการประชุมปลัดกระทรวงอุตสาหกรรม ได้มอบนโยบายให้พื้นที่เน้นการส่งเสริมอุตสาหกรรมภาคการบริการ เกษตรอุตสาหกรรม และอุตสาหกรรมที่มีศักยภาพในพื้นที่ เพื่อเสริมสร้างความมั่นคงด้วยการกระจายรายได้ให้กับภาคเศรษฐกิจชุมชนได้อย่างยั่งยืน ภายใต้ 4 มิติ ได้แก่ 1) การสร้างความสำเร็จให้กับภาคธุรกิจ 2) การดูแลประชาชนโดยรอบโรงงานอุตสาหกรรม 3) การดูแลรักษาสิ่งแวดล้อม 4) การกระจายรายได้ให้กับประชาชน เพื่อความเป็นอยู่ที่ดีขึ้น รวมทั้งเน้นย้ำให้ภาคอุตสาหกรรมกับชุมชนและประชาชนสามารถอยู่ร่วมกันได้อย่างมีความสุข
วันอาทิตย์ที่ 20 พฤศจิกายน 2565
ทวงหนี้ผิดกฎหมายระบาด เปิดสามข้ออ้างกฎหมายเจ้าหน้าที่ชอบใช้ขู่
ทวงหนี้ผิดกฎหมายระบาด เปิดสามข้ออ้างกฎหมายเจ้าหน้าที่ชอบใช้ขู่
วันที่ 20 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า แม้หน่วยงานภาครัฐและธนาคารพาณิชย์จะได้ออกเตือนประชาชนอย่าหลงเชื่อการหลอกลงทุนและการปล่อยกู้ผ่านออนไลน์ แต่ยังคงมีประชาชนจำนวนมากตกเป็นเหยื่อ และที่พบมากขึ้นคือการที่แก๊งมิจฉาชีพส่งข้อความผ่านแอพพลิเคชั่นไลน์ทวงถามหนี้เงินกู้ พร้อมชักชวนให้ทำการกู้เงินในวงเงินเพิ่มเติม จึงขอแนะนำให้ประชาชนหากถูกแก๊งทวงหนี้ แอบอ้าง ข่มขู่ ตั้งสติให้ดี แล้วทำการบันทึกข้อมูลการสนทนา ภาพถ่าย คลิปวิดีโอ เอกสารหลักฐานที่เกี่ยวข้องไว้ด้วยเพื่อใช้ในการดำเนินคดีภายหลัง หากพบเห็นเบาะแสการกระทำผิด สามารถแจ้งไปยัง Call Center สำนักงานตำรวจแห่งชาติ หมายเลขโทรศัพท์ 191 หรือ 1599 ได้ตลอด 24 ชั่วโมง
ขณะเดียวกัน ทางธนาคารแห่งประเทศไทย โดยศูนย์คุ้มครองผู้ใช้บริการทางการเงิน ได้รวบรวมข้ออ้างที่คนทวงหนี้ใช้บ่อย ซึ่งมักอ้างกฎหมายมาขู่ให้ลูกหนี้กลัว ดังนั้น สิ่งที่ลูกหนี้ต้องรู้เพื่อไม่ให้เสียเปรียบ เช่น
1.การขู่ว่าเป็นหนี้ไม่จ่ายจะติดคุก ซึ่งความจริงคือ การไม่จ่ายหนี้ไม่ใช่ความผิดตามกฎหมายอาญา แต่เจ้าหนี้สามารถฟ้องร้องให้ลูกหนี้ชำระหนี้ได้
2.จะมีการยึดทรัพย์ทันทีถ้าไม่จ่าย ซึ่งความจริงคือ เจ้าหนี้ต้องฟ้องร้องต่อศาลจนคดีถึงที่สุดก่อน
3.การโทรทวง เช้า กลางวัน เย็น ไม่สามารถทำได้ กฎหมายให้ทวงหนี้ได้วันละ 1 ครั้งเท่านั้น
ทั้งนี้ ถ้าประชาชนถูกทวงถามหนี้ที่ไม่เป็นไปตามพระราชบัญญัติการทวงถามหนี้ พ.ศ.2558 ลูกหนี้สามารถร้องเรียน หรือสอบถามเพิ่มเติมได้ที่ศูนย์คุ้มครองผู้ใช้บริการทางการเงิน โทร.1213 โดยกฎหมายกำหนดไว้ว่าการติดตามทวงหนี้ ซึ่งมีลักษณะการพูดจาข่มขู่ ดูหมิ่น การเปิดเผยข้อมูลการเป็นหนี้ของลูกหนี้ การใช้ความรุนแรงทำให้ทรัพย์สินได้รับความเสียหาย อาจจะถูกดำเนินคดีในข้อหา ฝ่าฝืน พ.ร.บ.การทวงถามหนี้ มีโทษจำคุกไม่เกิน 1 ปี ปรับไม่เกิน 100,000 บาท ส่วนผู้ที่ประกอบธุรกิจสินเชื่อโดยไม่ได้รับอนุญาต มีโทษจำคุก 1-5 ปี ปรับตั้งแต่ 100,000-500,000 บาท และ การเรียกเก็บดอกเบี้ยเกินอัตราที่กฎหมายกำหนด มีโทษจำคุกไม่เกิน 2 ปี ปรับไม่เกิน 200,000 บาท และหากมีการตรวจสอบพบทรัพย์สินที่ได้จากการกระทำความผิด ก็อาจมีความผิดเกี่ยวกับ พ.ร.บ.ป้องกันและปราบปรามการฟอกเงิน หรือกฎหมายอื่นๆ ที่เกี่ยวข้อง
วันอาทิตย์ที่ 20 พฤศจิกายน 2565
“มหกรรมร่วมใจแก้หนี้ออนไลน์” ปัง! คลังขยายเวลาถึง 31 ม.ค.66 ลงทะเบียนแล้ว 1.2 แสนคน แก้หนี้หลากหลายกับ 60 สถาบันการเงิน
“มหกรรมร่วมใจแก้หนี้ออนไลน์” ปัง! คลังขยายเวลาถึง 31 ม.ค.66 ลงทะเบียนแล้ว 1.2 แสนคน แก้หนี้หลากหลายกับ 60 สถาบันการเงิน
วันที่ 20 พฤศจิกายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่กระทรวงการคลังและธนาคารแห่งประเทศไทย (ธปท.) ได้จัดงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน”สัญจร 4 ภูมิภาคทั่วประเทศ และคู่ขนานกับงานดังกล่าว ยังมีการเปิดลงทะเบียน “มหกรรมร่วมใจแก้หนี้ออนไลน์” ซึ่งเดิมจะหมดระยะเวลาการลงทะเบียน ในเดือนพฤศจิกายนนี้ แต่ด้วยมีประชาชนสนใจเข้าร่วมเป็นจำนวนมาก จึงได้ขยายเวลาการลงทะเบียนออกไปจนถึงวันที่ 31 มกราคม 66 โดยลงทะเบียนได้ที่ www.bot.or.th/debtfair เพื่อให้ประชาชนเข้าถึงโครงการได้อย่างครอบคลุมและสอดคล้องกับการจัดงานมหกรรมสัญจร ซึ่งจะสิ้นสุดสิ้นเดือนมกราคม นี้เช่นกัน
ปัจจุบัน มีลูกหนี้ธนาคารของรัฐ ลงทะเบียนออนไลน์เข้าร่วมโครงการแก้ไขหนี้แล้วกว่า 1.2 แสนคน ซึ่งขั้นตอนต่อไปกระทรวงการคลังจะคัดกรองอีกครั้งว่าเป็นลูกหนี้ของสถาบันการเงินแห่งใด จากนั้นจะให้ลูกค้าเลือกว่าจะเดินทางมาที่บูธในงาน หรือเข้ารับการแก้ไขหนี้ที่สาขาธนาคาร หากมาที่งานก็จะได้รับสิทธิพิเศษต่างๆ จากธนาคารที่เข้าร่วม ทั้งนี้มีการเพิ่มประเภทสินเชื่อธุรกิจ (office) วงเงินไม่เกิน 10 ล้านบาท และสินเชื่อเพื่อที่อยู่อาศัย (house) วงเงินไม่เกิน 5 ล้านบาท โดยเป็นลูกหนี้ที่ค้างชำระหนี้ตั้งแต่ 31 วันขึ้นไปก่อนวันที่ 31 ตุลาคม 65
“จึงขอเชิญชวนประชาชนที่มีปัญหาการชำระหนี้ ลงทะเบียน “มหกรรมร่วมใจแก้หนี้ออนไลน์” ซึ่งมีสถาบันการเงิน/ผู้ให้บริการทางการเงิน ภาคเอกชนและภาครัฐ (SFIs) กว่า 60 แห่ง ครอบคลุม หนี้บัตรเครดิตและสินเชื่อส่วนบุคคล เช่าซื้อรถยนต์และจักรยานยนต์ จำนำทะเบียนรถ ที่อยู่อาศัย นาโนไฟแนนซ์ สินเชื่อการเกษตร สินเชื่อธุรกิจ หนี้ค่าประกันชดเชย บสย. หนี้ที่โอนไปบริษัทบริหารสินทรัพย์ (บบส.) และสินเชื่อของผู้ให้บริการทางการเงินภาครัฐ ผู้สนใจสามารถสอบถามข้อมูลเพิ่มเติมได้ที่ ธนาคารแห่งประเทศไทย โทร 1213 หรือจาก www.bot.or.th/debtfair “ นางสาวรัชดากล่าว
วันเสาร์ที่ 19 พฤศจิกายน 2565
รัฐมนตรีฯ สุริยะ ร่วมโต๊ะประชุมไทย-จีน เดินหน้าความสัมพันธ์ พร้อมขับเคลื่อนการพัฒนาความเชื่อมโยง ไทย-ลาว-จีน
รัฐมนตรีฯ สุริยะ ร่วมโต๊ะประชุมไทย-จีน เดินหน้าความสัมพันธ์ พร้อมขับเคลื่อนการพัฒนาความเชื่อมโยง ไทย-ลาว-จีน
วันนี้ (19 พฤศจิกายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เข้าร่วมการประชุมกับ นายสี จิ้นผิง ประธานาธิบดีแห่งสาธารณรัฐประชาชนจีน พร้อมด้วยภริยา ในโอกาสเดินทางเยือนประเทศไทยอย่างเป็นทางการในฐานะแขกของรัฐบาล (Official Visit) โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้เกียรติเป็นประธานในพิธีต้อนรับ และการหารือในครั้งนี้ ณ ตึกไทยคู่ฟ้า ทำเนียบรัฐบาล
โดยการหารือข้อราชการในครั้งนี้ เพื่อสานต่อทิศทางการขับเคลื่อนความสัมพันธ์ระหว่างไทยกับจีน ในโอกาสครบรอบ 10 ปี ความสัมพันธ์หุ้นส่วนความร่วมมือเชิงยุทธศาสตร์อย่างรอบด้านในปี 2565 และการเตรียมการสู่การครบรอบ 50 ปี การสถาปนาความสัมพันธ์ทางการทูตระหว่าง 2 ประเทศ ในปี 2568 นอกจากนี้ ยังได้หารือถึงการขับเคลื่อนแนวคิดการสร้างระเบียงการพัฒนาความเชื่อมโยงไทย-ลาว-จีน รวมทั้งส่งเสริมความร่วมมือระหว่างเขตพัฒนาพิเศษภาคตะวันออกของไทยกับกรอบความร่วมมือเขตอ่าวกวางตุ้ง-ฮ่องกง-มาเก๊า และเขตเศรษฐกิจสามเหลี่ยมปากแม่น้ำแยงซีของจีน อีกด้วย
วันอาทิตย์ที่ 20 พฤศจิกายน 2565
นายกรัฐมนตรีมั่นใจผลจากการเป็นเจ้าภาพประชุมเอเปคจะส่งผลบวกภาคท่องเที่ยวทันที แนะผู้ประกอบการรักษาคุณภาพบริการสร้างความประทับใจ พร้อมพิจารณามาตรการสนับสนุน
นายกรัฐมนตรีมั่นใจผลจากการเป็นเจ้าภาพประชุมเอเปคจะส่งผลบวกภาคท่องเที่ยวทันที แนะผู้ประกอบการรักษาคุณภาพบริการสร้างความประทับใจ พร้อมพิจารณามาตรการสนับสนุน
วันที่ 20 พฤศจิกายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม มั่นใจว่าผลจากการที่ไทยเป็นเจ้าภาพการจัดประชุมเขตเศรษฐกิจเอเปคที่เพิ่งสิ้นสุดลงไปนอกจากผลดีระยะยาวจากการผลักดันเศรษฐกิจ BCG ที่สร้างความยั่งยืนของสิ่งแวดล้อม เศรษฐกิจดิจิทัล การพัฒนาธุรกิจ MSMEs และการเชื่อมโยงการค้าผ่านเขตการค้าเสรีเอเปค (FTAAP) แล้ว ผลบวกที่จะเกิดขึ้นทันทีคือภาคการท่องเที่ยว
เนื่องจาก ตลอดช่วงเวลาการเป็นเจ้าภาพการจัดประชุมเอเปค โดยเฉพาะสัปดาห์การประชุมผู้นำระหว่างวันที่ 14-19 พ.ย.ที่ผ่านมา ไทยได้นำเสนอกิจกรรมต่างๆ เพื่อโปรโมททั้งแหล่งท่องเที่ยว อาหาร ศิลปะการต่อสู้เช่นมวยไทย ให้เป็นที่รู้จักและสื่อต่างชาติได้นำไปเสนอต่อ ขณะที่กิจกรรมระหว่างเยือนประเทศไทยของผู้นำหลายประเทศ ก็ได้กระตุ้นให้แหล่งท่องเที่ยวของไทยอยู่ในความสนใจของชาวต่างชาติด้วย
“นายกรัฐมนตรีมั่นใจว่ากิจกรรมต่างๆ ที่เกิดขึ้นในช่วงสัปดาห์ผู้นำเอเปคจะเป็นแรงส่งต่อภาคการท่องเที่ยวในทันที ผนวกกับระยะนี้เป็นช่วงไฮซีซัน คาดว่านักท่องเที่ยวจำนวนมากจะเลือกประเทศไทยเป็นจุดหมายปลายทางของการเดินทาง จึงขอให้ภาคธุรกิจผู้ประกอบการร่วมกับรักษาคุณภาพและมาตรฐานการบริการที่จะสร้างความประทับใจแก่ผู้มาเยือน ฟื้นฟูภาคการท่องเที่ยวกลับไปสู่จุดก่อนการระบาดของโควิด19 เน้นคุณภาพและความยั่งยืน” น.ส.ไตรศุลี กล่าว
น.ส.ไตรศุลี กล่าวว่า สำหรับมาตรการเพื่อส่งเสริมการท่องเที่ยวในระยะต่อไปนั้น ขณะนี้หน่วยงานที่เกี่ยวข้อง อาทิ กระทรวงการท่องเที่ยวและกีฬา การท่องเที่ยวแห่งประเทศไทย(ททท.) อยู่ระหว่างเตรียมมาตรการต่างๆ เพื่อเสนอต่อที่ประชุมคณะรัฐมนตรี(ครม.) ตามที่นายกรัฐมนตรีได้เคยมอบหมายหน่วยงานเกี่ยวข้องให้หามาตรการเพื่อเป็นของขวัญปีใหม่ให้กับประชาชน ซึ่งเมื่อมีการเสนอแล้ว ครม. จะได้ทยอยพิจารณาเพื่อให้มีผลบังคับทันกับช่วงเทศกาลปีใหม่ต่อไป
วันอาทิตย์ที่ 20 พฤศจิกายน 2565
ศูนย์ต่อต้านข่าวปลอมเตือน ระวัง! SMS  คืนเงิน หลอกลวง โดยไม่สมัครใจ มาอีกแล้ว SMS หลอกโอนเงิน
ศูนย์ต่อต้านข่าวปลอมเตือน ระวัง! SMS  คืนเงิน หลอกลวง โดยไม่สมัครใจ มาอีกแล้ว SMS หลอกโอนเงิน
ศูนย์ต่อต้านข่าวปลอมเตือนระวัง! SMS คืนเงินหลอกลวงโดยไม่สมัครใจมาอีกแล้วSMSหลอกโอนเงิน“ดีอีเอส”ห่วงออกโรงเตือนประชาชนตระหนักและรู้เท่าทันมิจฉาชีพทุกรูปแบบวอนอย่าหลงเชื่อข้อความที่ส่งเข้ามายังโทรศัพท์มือถือและหมั่นเช็กโปรเช็กยอดหนี้หากผิดปกติรีบแจ้งผู้ให้บริการ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)เปิดเผยว่าศูนย์ต่อต้านข่าวปลอมประเทศไทยโดยกระทรวงดิจิทัลเพื่อเศรษฐกิจและสังคมมีความเป็นห่วงประชาชนเป็นอย่างมากถึงภัยออนไลน์ที่มีมาอย่างต่อเนื่องโดยเฉพาะSMSหรือข้อความที่ส่งเข้ามาในโทรศัพท์มือถือเพื่อให้โอนเงินหรือส่งมาในรูปแบบLinkให้กดเข้าไปยังแอปพลิเคชั่นหลอกลวงต่างๆจึงขอแนะนำประชาชนให้ตระหนักถึง3ข้อดังนี้
1. ตรวจสอบการใช้งานโทรศัพท์ของตนเองเช่นเช็กโปรโมชั่นที่ใช้งานในปัจจุบันและเช็กยอดการใช้งานอยู่เสมอ
2. ตรวจเช็กค่าใช้บริการในใบแจ้งหนี้ซึ่งตรวจสอบได้ง่ายโดยผ่านแอปพลิเคชั่นจากผู้ให้บริการค่ายต่างๆเพื่อตรวจสอบรายละเอียดการใช้งานว่าใช้เกินจากที่ใช้จริงหรือไม่และหากมีการตัดค่าใช้บริการโทรศัพท์ผ่านบัตรเครดิตอัตโนมัติควรหมั่นตรวจสอบยอดค่าใช้จ่ายเป็นประจำ
3. หมั่นดูแลและให้ความรู้กับผู้ใช้งานที่ยังขาดความเข้าใจโดยเฉพาะเด็กและผู้สูงวัยที่ใช้งานสมาร์ทโฟนต้องเข้าใจและรู้เท่าทันSMSหลอกกินเงินเพื่อไม่ให้ตกเป็นเหยื่อกลโกงจากSMSดังกล่าว
อย่างไรก็ตามกระทรวงดิจิทัลเพื่อเศรษฐกิจและสังคมได้ติดตามความเคลื่อนไหวข้อความที่ผิดปกติในทุกช่องทางอย่างต่อเนื่องหากท่านได้รับการแจ้งข้อมูลที่ไม่ปกติผ่านเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นและขอให้ท่านตระหนักรู้เท่าทันข่าวปลอมที่ถูกแพร่กระจายอยู่บนโซเชียลมีเดียและออนไลน์โดยท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**************
วันอาทิตย์ที่ 20 พฤศจิกายน 2565
ดีอีเอส แจ้งข่าวปลอมภาครัฐยังระบาดหนัก ขณะที่ข่าวปลอมเป๋าตังส่ง SMS ให้ประชาชนอัปเดต เวอร์ชั่นใหม่ ติดอันดับหนึ่ง
ดีอีเอส แจ้งข่าวปลอมภาครัฐยังระบาดหนัก ขณะที่ข่าวปลอมเป๋าตังส่ง SMS ให้ประชาชนอัปเดต เวอร์ชั่นใหม่ ติดอันดับหนึ่ง
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดพบข่าวปลอมนโยบายรัฐบาลมากกว่าครึ่งสอดคล้องกับกระแสการเมืองขณะที่ข่าวปลอมโควิด-19มีเพียง2เรื่อง
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่11-17พฤศจิกายน2565โดยศูนย์ต่อต้านข่าวปลอมพบข้อความที่เข้ามาจำนวน5,216,773ข้อความโดยมีข้อความที่ต้องดำเนินการตรวจสอบ(Verify)ทั้งสิ้น236ข้อความแบ่งเป็นข้อความที่มาจากSocial listeningจำนวน223ข้อความและข้อความที่มาจากLine Officialจำนวน13ข้อความรวมเรื่องที่ต้องดำเนินการตรวจสอบ102เรื่องในจำนวนนี้เป็นเรื่องโควิด-19จำนวน2เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจำนวน61เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสำอางรวมถึงสินค้าและบริการที่ผิดกฎหมายจำนวน30เรื่อง
กลุ่มที่3 ข่าวปลอมเศรษฐกิจจำนวน6เรื่อง
กลุ่มที่4ข่าวปลอมเรื่องภัยพิบัติจำนวน5เรื่อง
สำหรับข่าวปลอมทั้ง4กลุ่มมีความเกี่ยวเนื่องกับเรื่องโควิค-19จำนวน2เรื่อง
นางสาวนพวรรณกล่าวต่อว่าเมื่อพิจารณาจากข่าวปลอมที่ได้รับความสนใจลำดับต้นๆในสัปดาห์ล่าสุดนี้พบว่าส่วนใหญ่เป็นข่าวปลอมด้านเศรษฐกิจสำหรับข่าวปลอมที่มีคนสนใจสูงสุด10อันดับระหว่างวันที่11-17พฤศจิกายนดังนี้
อันดับที่1เรื่องเป๋าตังส่งSMSให้ประชาชนอัปเดตเวอร์ชั่นใหม่
อันดับที่2เรื่องแบงก์พันปลอมหมายเลขเดียวกันจากต่างประเทศระบาดเข้าไทย
อันดับที่3เรื่องกินอาหารค้างคืนอุ่นซ้ำทำให้เป็นโรคมะเร็ง
อันดับที่4เรื่องโควิด19สายพันธุ์แลมบ์ดาระบาดหนักในเขตมีนบุรีหมอประสิทธิ์ขอให้ประชาชนล็อกดาวน์ตัวเอง
อันดับที่5เรื่องกรุงไทยส่งSMSให้ประชาชนรับสิทธิ์ยื่นสินเชื่อผ่านลิงก์
อันดับที่6เรื่องผลิตภัณฑ์Bluzone Fish Oil Plusเสริมโอเมก้า9ช่วยบรรเทาการอักเสบของร่างกายและหลอดเลือด
อันดับที่7เรื่องมุสลิมไทยได้เป็นเจ้าของบัญชีธนาคารอิสลามทุกคนสามารถกู้เงินโดยไม่ต้องใช้หนี้คืนได้
อันดับที่8เรื่องปตท.เปิดการลงทุนเทรดหุ้นน้ำมันด้วยเงิน1,000บาท
อันดับที่9เรื่องสาเหตุของการปวดฟันฟันผุเกิดจากแมงกินฟัน
อันดับที่10เรื่องเดลตาสายพันธุ์ใหม่มีความแตกต่างของการเสียชีวิตโดยตรวจไม่พบเชื้อ
“ดีอีเอสติดตามความเคลื่อนไหวข้อความที่ปิดปกติในทุกช่องทางอย่างต่อเนื่องหากท่านได้รับการแจ้งข้อมูลที่ผิดปกติผ่านเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นและขอให้ท่านตระหนักรู้เท่าทันข่าวปลอมที่ถูกแพร่กระจายอยู่บนโซเชียลมีเดียและออนไลน์โดยท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ทั้งนี้ดีอีเอสได้มีการติดตามการกระทำผิดอย่างต่อเนื่องเพื่อปกป้องประชาชนจากมิจฉาชีพในทุกรูปแบบ”นางสาวนพวรรณกล่าว
**************